جنگ دبا

جنگ دبا  632ء تا 634ء فتنہ ارتداد کی جنگوں کے دوران میں دبا کے میدانی علاقہ میں لڑی گئی تھی جس میں تقریباً 1000 لوگ قتل ہوئے۔ دبا کا علاقہ موجودہ متحدہ عرب امارات میں واقع ہے۔ جنگ کے مقتولین کی قبروں کے باقیات اب بھی موجود ہیں۔

الازد 
فارسی ساسانی سلطنت کے زوال کے بعد جزیرہ نما اومان میں الازد باشاہ کی طوطی بولنے لگی۔ پیغمبر اسلام محمد بن عبد اللہ  نے اپنے قاصد عمرو بن العاص کو بھیجا جو محافظہ البریمی ہوتے ہوئے ساسانی گورنر کے پاس گئے اور نبی کا خط پیش کیا۔ گورنر نے خط کو ٹھکرادیا۔ اس کے بعد عمرو بن العاص وہی خط لے کر الازد کے بادشاہ الجلند اور اس کے بھائی جیفر کے پاس نزوی گئے جو جزیرہ نما اومان کے اندرونی حصہ کے حاکم تھے۔ دونوں بھائی الازد کے بزرگوں کے پاس گئے اور انہوں اسلام قبول کرنے پر رضامندی ظاہر کردی۔

630ء میں الازد کے بادشاہ نے جولاندا کے ساتھ اتحاد کیا اور ساسانی گورنر مسکان پر حملہ کر دیا جس میں مسکان مارا گیا۔ یہ جنگ صحار میں واقع ہوئی تھی۔ ساسانی اپنے سونے چاندی چھوڑ کر میدان سے بھاگ گئے۔ 632ء میں پیغمبر  کی وفات کے بعد عبد نے مدینہ منورہ کا سفر کیا اور ابو بکر صدیق کے ہاتھ پر بیعت کی۔

بغاوت 
عرب میں پیغمبر  کی وفات میں جگہ جگہ بغاوتیں سر اٹھانے لگیں جن سے نمٹنا ناگزیز ہو گہا۔ بغاوتوں کے خلاف انہی جنگوں کو جنگ دبا کے نام سے جانا گیا۔ اس دوران میں جنگوں کا ایک طویل سلسلہ چلا کیونکہ جگہ جگہ سے فتنہ سر اٹھا رہے تھے جن کی سرکوبی ضروری تھی۔ خلیفہ ابوبکر نے اومان کی جانب دو کمانڈروں کو روانہ کیا جن کے نام حذیفہ بن محسان یمنی اور ارفجہ البریقی ازدی ہیں۔ یہ دونوں ازدیوں کے خلاف جولندا کی مدد کر گئے تھے۔

حوالہ جات 

630ء کی دہائی کے تنازعات
ارتداد کی جنگیں
تاریخ متحدہ عرب امارات
خلافت راشدہ کی شمولیت والی لڑائیاں